text: अभिनेत्री प्रियंका चोपड़ा ने टेलीविजन धारावाहिक 'क्वांटिको' की उस कड़ी के लिए माफी मांगी है,जिसमें कुछ भारतीयों को आतंकवादियों के रूप में दिखाया गया है। एलेक्स पेरिस की भूमिका निभा रहीं प्रियंका इस कड़ी में आतंकवाद-रोधी अधिकारी के रूप में भारत-पाकिस्तान शिखर सम्मेलन से कुछ दिन पहले पाकिस्तान को निशाना बनाने के लिए मैनहट्टन में कुछ भारतीयों द्वारा परमाणु हमले की योजना को नाकाम करती हैं। इस कड़ी के लिए उन्हें भारतीय प्रशंसकों से कड़ी आलोचना का सामना करना पड़ा।